́косъ: ́кѡ неразу́менъ сы́й воспою̀ по́стникѡвъ всехва́льныхъ;сло́во бо прему́дрости, и сло́во ра́зума не дано̀ мѝ, безслове́сіемъ ѡдержи́му су́щу: ты̀ са́мъ, смы́сла пода́телю іи҃се, прему́дрости вѣ́чное и сло́во бж҃іе ѵпоста́сное, мл҃твами прпд̑бныхъ у́мъ мо́й просвѣтѝ и да́руй сло́во, да гла́сомъ а́гг҃льскимъ воспою̀ ѝхъ глаго́ля: ра́дуйтеся ѕвѣ́зды мы́слєнныя ѿ восто́ка на́мъ возсія́вшыя: ра́дуйтеся безмо́лвія люби́тели всеизря́дніи: ра́дуйтеся хрс̑то́выхъ за́повѣдей дѣ́латели непоро́чніи: ра́дуйтеся златы̂я сосу́ды, дх҃омъ ст҃ы́мъ испо́лнєнныя: ра́дуйтеся столпѝ ѡдушевле́нніи, зда́ніе по́стничества утвержда́ющіи: ра́дуйтеся крі́ны, чс̑тото́ю серде́чною а́ки снѣ́гомъ убѣлє́нныя: ра́дуйтеся ма̂слины, ѿхрс̑та̀ на́мъ єле́й милосе́рдія плодонося́щыя: ра́дуйтеся вѣ̂рнымъ побѡ́рницы, мл҃твеннымъ копіе́мъ сопроти̂вныя поража́ющыя: ра́дуйтеся цѣли́теліе тѣле́сныхъ не́мощей и страсте́й душе́вныхъ: ра́дуйтеся ускоря́ющіи въ по́мощь ѡбурева́ємымъ и ва́мъ моля́щымся: ра́дуйтеся валаа́му свѣти̂ла вє́лія и пресвѣ̂тлая: ра́дуйтеся се́ргіе и ге́рмане, ѻц҃ы̀ всебл҃же́нніи